Jahvid Best

Jahvid Andre Best (født 30. januar 1989 i Vallejo, California) er en olympisk friidrettsutøver og tidligere running back i amerikansk fotball. Han ble draftet av Detroit Lions i første runde av NFL Draft 2010. Han spilte college football ved California hvor han satte flere skolerekorder, blant annet for flest yards totalt i én sesong, og flest yards på løp i én kamp. Best ledet også Pac-10 i yards på løp i 2008. Best representerte Saint Lucia under Sommer-OL 2016.


== Karriere i high school ==
Best gikk på Salesian High School i Richmond, California, hvor han spilte for Salesian Chieftains, skolens amerikansk fotballag. Som junior i 2005 hadde han 1 495 yards på løp over 138 forsøk, med 20 touchdowns, og Salesian vant mesterskapet i North Coas Section etter et sesongresultat på 12–1. Som senior løp Best for 3 325 yards og 48 touchdowns, som var sesongrekorder i Bay Area. Salesian nådde igjen NCS-finalen, men tapte da mot St. Patrick-St. Vincent High School fra Vallejo.
Han ble vurdert som en 4-stjerners rekrutt av Rivals.com, Best var rangert som den 9. beste running backen i landet i 2007.


=== Friidrett ===
Best var også en sprinter, og deltok i Arcadia Invitational som junior og senior. Som junior vant han 100 meter med en tid på 10,36 sekunder med en skadet fot. Under CIF California State Meet i 2006 endte han på tredje plass på 200 meter, bak Bryshon Nellum og Devin Mays. Som senior vant han 200 meter under Arcadia Invitational med en tid på 21,40 sekunder. Som senior vant Best også 100 meter under CIF California State Meet med en medvind på 2,4 meter pr sekund og en tid på 10,31 sekunder, foran Charles Saseun og Randall Carroll. I 200 meter havnet Best på andreplass (20,65) bak Nellum (20,43), langt foran de andre konkurrentene. Best avsluttet sin seniorsesong med personlige rekorder på 10,31 og 20,65, som var henholdsvis de 5. og 2. beste tidene i landet.


==== Personlige rekorder ====
Best deltok i 100 meter under Sommer-OL 2016 i Heat 7 av første runde, hvor han tapte mot Usain Bolt, Richard Thompson, James Dasaolu og Yoshihide Kiryū.


== College-karriere ==
Best fikk tilbud om stipend fra blant andre Arizona, Arizona State, California, Michigan, Notre Dame, Oregon, USC og Washington, før han eventuelt valgte California i 2006.


=== 2007 ===
I 2007 var Best første reserve til Justin Forsett. Med kun 29 forsøk hadde Best 221 yards på løp og to touchdowns. Han tok også imot 13 pasninger for 174 yards og en touchdown. Han ble utpekt til lagets Most Valuable Freshman samt lagets J. Scott Duncan Award, som utdeles til den beste Special Teams-spilleren på laget.


=== 2008 ===
Best fikk umiddelbart nasjonens øyne på seg etter sesongåpningen mot Michigan State 30. august. Best hadde 111 yards på 24 løp, inkludert en touchdown. Hans største kamp kom 6. september, i en 66–3 seier over Washington State, hvor han hadde to touchdowns på løp, på 80 og 86 yards. Best avsluttet kampen med 200 yards og 3 touchdowns.
Best slet uken etter mot Maryland. California lå under tidlig i kampen, og Best fikk færre sjanser etter en endring i Bears' spillestil. Selv om han igjen spilte bra mot Colorado State slo han albuen ut av ledd og gikk glipp av den neste kampen, mot Arizona State. Han var tilbake for kampen mot Arizona hvor han hadde en 67-yard touchdown som gav Bears ledelsen i andre kvarter. Han hadde 140 yards totalt mot Wildcats.

Etter to imponerende kamper mot UCLA og Oregon, hvor han hadde i snitt seks yards per løp, hadde Best kun 30 yards mot USC Trojans. Etter en kamp med 201 yards på løp mot Stanford Cardinal i Big Game 2008 på 19 løp ble Best den syvende rusheren på rad med 1 000 yards for Cal siden Jeff Tedford ble hovedtrener i 2002. Under den siste kampen av seriespillet mot Washington 6. desember ble Best den første spilleren for Cal til å løpe over 300 yards i en kamp, og avsluttet sesongen som Pac-10s beste rusher, over Oregon States Jacquizz Rodgers.
Etter 186 yards og to touchdowns i Emerald Bowl 2008 ble han utpekt til kampens Offensive MVP. Best avsluttet sesongen med 1 580 yards på løp, 8,1 yards per løp, og 15 touchdowns.


=== 2009 ===

Den 15. januar 2009 ble Best operert for å stremme et leddbånd han skadet da han slo sin venstre albue ut av ledd mot Colorado State 27. september 2008. Han ble deretter operert i foten 23. januar for problemer som oppstod da Best skadet foten sin halvveis gjennom 2008-sesongen. Dette resulterte i at han gikk glipp av vårtreningen. Best ble beskrevet som den mest eksplosive spilleren i college football av Rivals.com i februar 2009. Tidlig i juni kunne BEst delta i sommertreningen uten problemer med smerte. Etter sine gode prestasjoner i sin første sesong var Best tidlig sett på som en mulig konkurrent for Heisman-troféet.I Cals sesongåpningskamp mot Maryland løp Best for 137 yards og hadde to touchdowns på løp Bears' 52–13 seier. Mot Minnesota 19. september løp han for 131 yards og alle av lagets fem touchdowns i kampen, som var både en personlig rekord og en skolerekord for moderne tid. Han ble utpekt til Pac-10 Player of the Week og Rivals.com National Player of the Week. Den 17. oktober hadde Best både sitt lengste løp og lengste mottakelse mot UCLA da California slo Bruins 45–26.
Best ble skadet i andre kvarter i kampen mot Oregon State 7. november. Han hoppet over en forsvarer inn i målsonen og ble taklet i luften, og landet så hardt på bakhodet at hjelmen falt av, som resulterte i en hjernerystelse. Etter en forsinkelse på 13 minutter ble Best båret av banen og fraktet til Highland General Hospital i Oakland. Dette var hans andre hoderystelse på to uker, etter at han pådro seg en mindre hoderystelse uken før mot Arizona State. Han ble utskrevet dagen etter, men fikk ikke spilletid ut sesongen. Den 16. desember annonserte hovedtrener Jeff Tedford at Best ikke kom til å spille i Poinsettia Bowl i 2009, og sa at "'to get him back in game-ready form I don't feel like that's something that we can get done to have him ready to play.'" Den 2. januar 2010 annonserte Best at han skulle stå over sitt senior-år og melde seg for NFLs draft.


=== Statistikker ===


=== Rekorder ===
Skolerekord for flest yards på løp i én kamp med 311, 6. desember 2008 mot Washington Huskies
Nest flest yards på løp i en sesong for Cal med 1 580 yards i 2008, bak J. J. Arringtons 2 018 i 2004.
Flest yards samlet i én sesong (2008) med 2 247 yards.
Rekord for flest yards på løp i Emerald Bowl (2008).
Satte en skolerekord i moderne tid for flest touchdowns på løp i én kamp med fem mot Minnesota Golden Gophers 19. september 2009. Dick Dunn løp for seks i 1922.


== Profesjonell karriere ==


=== NFL Draft 2010 ===
Under NFL Scouting Combine løp Best 40-yard dash for en delt sjetteplass noensinne, og var den kjappeste av all running backs. Han ble plukket opp gjennom ett bytte av picks fra Minnesota Vikings til Detroit Lions som #30 samlet i NFL Draft 2010. Lions' hovedtrener Jim Schwartz sa "Some people watch adult videos on their computer... I go to YouTube and watch Jahvid Best highlight clips. That’s what gets me aroused."


=== Detroit Lions ===


==== 2010-sesongen ====
Best signerte en 5-årig kontrakt verdt $9,8 millioner med Lions 30. juli.Best startet i 15 kamper og scoret sin første touchdown på løp i NFL i sesongåpningen 12. september mot Chicago Bears. Hans beste kamp i sesongen kom uken etter, i et 35–32 nederlag mot Philadelphia Eagles, hvor han løp for 78 yards og to touchdowns, og hadde 154 yards og en 75-yard touchdown på pasninger. På grunn av en skade hadde han mindre imponerende prestasjoner ut sesongen, hvor hans svakeste kamp var mot Dallas Cowboys i uke 11 hvor han bare hadde 2 yards på løp. Han scoret ikke flere touchdowns på løp i sesongen, men tok imot en 53-yard touchdownpasning mot Miami Dolphins i uke 16.


==== 2011-sesongen ====
Best pådro seg en hjernerystelse på sitt andre carry i Lions' tredje sesongoppkjøringskamp 19. august, en 30–28 seier over Cleveland Browns. Under Monday Night Football 10. oktober mot Chicago Bears hadde BEst sin første kamp med over 100 yards, da han løp for 163 og satte en personlig rekord med en 88-yard touchdown på løp. I andre halvdel av Lions' 25–19 tap mot San Francisco 49ers den 16. oktober pådro Best seg nok en hjernerystelse. Det skulle ende opp med å bli Bests siste kamp i NFL. Den 25. november ble Best plassert på IR.


==== 2012-sesongen ====
Den 3. november 2012 ble Best igjen plassert på IR på grunn av pågående problemer post-hjernerystelse, som betydde slutten på sesongen for ham før han fikk spilt i noen kamper i sesongoppkjøringen eller seriespillet.Mot slutten av november 2012 deltok Best i 'kognitiv terapi' for å behandle senfølger til hjernerystelse, med et håp om å være klar for 2013-sesongen.


==== 2013-sesongen ====
Den 17. juli 2013 ble Best frigitt av Lions. Som et resultat av hjernerystelsene han hadde pådratt seg i løpet av sin karriere kunne han ikke stille til kamp for 2012-sesongen.


== Karriere i friidrett ==
I mai 2015 løp Best 100 meter på 10,262 i medvind mens han forberedte seg for USA Track and Field-mesterskapet i 2016 i Eugene, Oregon. Best trente for Sommer-OL 2016, hvor han representerte farens hjemland, Saint Lucia. Den 2. april 2016 løp han den offisielle kvalifiseringstiden for lekene på 10,16 +1,9 under en tevling ved University of California, San Diego. Den 16. juli 2016 ble Best annonsert som en av utøverne for Saint Lucia under Sommer-OL 2016, hvor han skulle konkurrere i 100 meter. Han var den første tidligere NFL-spilleren til å delta i Sommer-OL.Under Sommer-OL 2016 løp Best på 10,39 i sitt heat på 100 meter, og gikk ikke videre til semifinalene.


== Statistikker i NFL ==
Kilde:


== Trenerkarriere ==
Best tok en stilling i trenerstallen for Cal Bears i januar 2014. I 2021 ble han ansatt som hovedtrener for Saint Mary's College High School,, som han ledet til et sesongresultat på 3–6 før han trakk seg før sesongslutt.


== Personlig liv ==
Bests fornavn er en kombinasjon av Jah og farens navn, David. Faren kom originalt fra Saint Lucia, og han har en søster, Laurie, som gikk på California State University, Sacramento.I januar 2014 saksøkte Best NFL og Riddell, som produserte hjelmene, og mente at ligaen "was aware of the evidence and the risks associated with repetitive traumatic brain injuries ... but deliberately ignored and actively concealed the information.". Søksmålet ble kastet ut i juni 2014.


== Referanser ==


== Eksterne lenker ==
(en) Jahvid Best – Olympedia 
(en) Jahvid Best – Sports-Reference (OL-resultater – arkivert) 
(en) Jahvid Best – ESPN (NFL) 
(en) Jahvid Best – Pro-Football-Reference.com 
(en) Jahvid Best – World Athletics